BBL ลุ้นงบ Q4/63 โตดี-ปี 64 กำไรโตสุดในกลุ่มแนะซื้อราคาเป้าหมาย 127.00 บาท
BBL ลุ้นงบ Q4/63 โตดี-ปี 64 กำไรโตสุดในกลุ่มแนะซื้อราคาเป้าหมาย 127.00 บาท
30 ธ.ค. 2563

บล.เคทีบี (ประเทศไทย) ระบุในบทวิเคราะห์วันนี้(30 ธ.ค.63) ว่า ธนาคารกรุงเทพ จำกัด (มหาชน) หรือ BBL (เป้าเชิงกลยุทธ์ 127.00 บาท) คาดกำไรในไตรมาส 4 จะเติบโตได้เทียบไตรมาสก่อนหน้า เพราะไม่มีค่าใช้จ่ายพิเศษจาก Permata ขณะเดียวกันรายได้จากสินเชื่อและค่าธรรมเนียมก็มีแนวโน้มเพิ่มขึ้นด้วย
สัดส่วนลูกค้าของ BBL ที่เข้าโครงการช่วยเหลือลูกหนี้น้อยที่สุดเมื่อเทียบกับธนาคารอื่น ทำให้ NPL มีโอกาสลดลงได้มากกว่าธนาคารอื่น ด้านการตั้งสำรอง ในปี 2021 คาด BBL จะตั้งสำรองน้อยกว่าธนาคารอื่นเพราะเคยตั้งไว้เยอะแล้วในช่วง 2019-3Q20 ดังนั้นกำไรจึงมีโอกาสเติบโตมากกว่ากลุ่ม
KTBST ประเมินกำไรปี 2020-2021 ที่ 2 หมื่น ลบ.และ 2.29 หมื่น ลบ. ชะลอตัวลง -43.9%เทียบช่วงเดียวกันของปีก่อน, +14.3%เทียบช่วงเดียวกันของปีก่อน ตามลำดับ
 
 